proxectonos/corpus_dominio_legal_administrativo_tmp huggingface dataset:
DECRETO 442/2003, do 11 de decembro, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización das obras do proxecto de camiño veciñal 87 Mugares-Toén-Xestosa (concello de Toén).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 22/12/2003

A Deputación Provincial de Ourense, en sesión que tivo lugar o día trinta e un de outubro de dous mil tres, aprobou o proxecto de camiño veciñal 87 Mugares-Toén-Xestosa e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día vinte de novembro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa
que, segundo sinala a deputación, a actuación é necesaria debido a que nos últimos anos se foron acondicionando diferentes treitos, permanecendo este tramo sen acondicionar, o que provoca un estrangulamento perigoso para o tránsito rodado e incluso para os viandantes, que verán como de súpeto cambian as condicións xeométricas, con evidente risco para a súa seguridade persoal, nunha vía provincial na que ademais de uni-la capitalidade provincial de Ourense coa capitalidade municipal de Toén, é o paso obrigado para toda unha serie de parroquias sitas na bisbarra, e para moitos usuarios dos termos municipais de Barbadás e Cartelle, constituíndo, pois, unha importante vía de comunicación de carácter intermunicipal e comarcal.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día once de decembro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Ourense para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de camiño veciñal 87 Mugares-Toén-Xestosa, debendo, se é o caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, once de decembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración Local
DECRETO 439/2003, do 20 de decembro, polo que se acorda encargar do despacho de asuntos da Consellería de Sanidade, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 22/12/2003

Con motivo da viaxe do conselleiro de Sanidade a Hispanoamérica, é necesario prove-la substitución, durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Hispanoamérica, encárgaselle o despacho dos asuntos da Consellería de Sanidade, desde o día 20 de decembro ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, vinte de decembro de dous mil tres.
Manuel Fraga Iribarne
Presidente
DECRETO 434/2003, do 27 de novembro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 18/12/2003

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do regulamento de réxime interno deste, (publicado no DOG nº 114, do 11 de xuño), e de acordo coa proposta efectuada pola organización correspondente
DISPOÑO:
Artigo único.-Noméase como membro suplente do Consello Económico e Social de Galicia a Marta Amate López en representación da Confederación de Empresarios de Galicia.
Santiago de Compostela, vintesete de novembro de dous mil tres.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 5 de decembro de 2003 pola que se publican os tipos de xuro máximos que as entidades de crédito aplicarán durante o ano 2004 ós contratos de arrendamento financeiro subvencionados ó abeiro dos convenios de apoio financeiro ós investimentos das Pemes.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/12/2003

De conformidade cos convenios de apoio financeiro ós investimentos das Pemes asinados coas entidades de crédito durante os anos 1998, 1999, 2000, 2001, 2002 e 2003, os tipos de xuros dos contratos de arrendamento financeiro subvencionados pola Xunta de Galicia, que se formalizaron a tipo de xuro variable, variarán por anos naturais, establecéndose no texto dos citados convenios o sistema de determinación do tipo de xuro para exercicios futuros.
Visto o exposto, e unha vez verificados os datos relativos á evolución do mibor e do euribor durante o período establecido nos citados convenios, e en virtude das facultades que teño conferidas,
RESOLVO:
Primeiro.-Os tipos de xuro máximos que se aplicarán durante o ano 2004 ós contratos de arrendamento financeiro formalizados, a tipo variable, ó abeiro dos convenios de apoio financeiro ós investimentos das Pemes dos anos 1998, 1999, 2000, 2001, 2002 e 2003, serán os seguintes:
-Contratos de arrendamento financeiro do convenio 1998: 3,40%. No caso de que o tipo adicional sexa inferior a 1,25 puntos, o tipo de xuro que se aplicará será o resultado de engadirlle ó tipo de referencia (2,17) o tipo adicional que teñan pactado as partes. Se o tipo de xuro resultase con varios decimais arredonderase ata a máis próxima vixésima parte do punto.
-Contratos de arrendamento financeiro do convenio 1999, 2000, 2001, 2002 e 2003: 3,30%. No caso de que o tipo adicional sexa inferior a 1,15 puntos, o tipo de xuro que se aplicará será o resultado de engadirlle ó tipo de referencia (2,173) o tipo adicional que teñan pactados as partes. Se o tipo de xuro resultase con varios decimais arredondarase ata a máis próxima vixésima parte do punto.
Segundo.-As entidades de crédito deberán comunicarlle ós beneficiarios dos contratos de arrendamento financeiro subvencionados a variación do tipo de xuro.
Terceiro.-O tipo de xuro do contrato de arrendamento financeiro resultante para o beneficiario, é dicir, o nominal menos os puntos de subsidiación, non poderá ser inferior ó límite fixado nos citados convenios e na resolución de concesión de axuda. No caso de que sexa inferior limitarase a subsidiación ata o citado límite. Para o caso de que o tipo de xuro nominal sexa igual ou inferior ó límite, suspenderase a subsidiación e o tipo de xuro a aplicar ó contrato de arrendamento financeiro será o que lle corresponda segundo o establecido no punto primeiro desta resolución.
Santiago de Compostela, 5 de decembro de 2003.
José Antonio Orza Fernández
Presidente do Instituto Galego de Promoción
Económica
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 4 de decembro de 2003 pola que se aproban os tipos de xuro máximos que as entidades financeiras aplicarán durante o primeiro semestre do ano 2004 ós préstamos en vigor dos convenios de axuda financeira ás Pemes dos anos 1995, 1996, 1997, 1998, 1999, 2000, 2001, 2002-2003 e do convenio de apoio financeiro ó sector pesqueiro de Galicia.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 19/12/2003

De conformidade cos convenios de colaboración de axuda financeira ás Pemes dos anos 1995, 1996, 1997, 1998, 1999, 2000, 2001, 2002-2003 e do convenio de apoio financeiro ó sector pesqueiro de Galicia (publicado mediante Resolución do 22 de xuño de 2001 no DOG nº 133, do 10 de xullo), os tipos de xuro para exercicios futuros dos préstamos subvencionados pola Xunta de Galicia que se formalizaron ó abeiro dos ditos convenios serán variables por semestres naturais, establecéndose no texto dos correspondentes convenios o sistema de determinación do tipo de xuro.
Visto o exposto e unha vez verificados os datos relativos á evolución do míbor e euríbor durante o período establecido en cada convenio, e en virtude das facultades que teño conferidas,
RESOLVO:
Primeiro.-Os tipos de xuro máximos que se aplicarán durante o primeiro semestre do ano 2004 ós préstamos en vigor dos convenios de axuda financeira ás Pemes dos anos 1995, 1996, 1997, 1998, 1999, 2000, 2001, 2002-2003 e do convenio de apoio financeiro ó sector pesqueiro de Galicia serán os seguintes:
-Préstamos do convenio Pemes 1995: 3,90%.
-Préstamos do convenio Pemes 1996: 4,20%. No caso de que o tipo adicional sexa inferior a 1,75 puntos, o tipo de xuro que se vai aplicar será o resultado de engadirlle ó tipo de referencia (2,43) o tipo adicional que teñan pactado as partes. Se o tipo de xuro resultase con varios decimais, arrendondarase ata a máis próxima vixésima parte do punto.
-Préstamos dos convenios Pemes 1997 e 1998: 3,45%. No caso de que o tipo adicional sexa inferior a 1,25 puntos, o tipo de xuro que se vai aplicar será o resultado de engadirlle ó tipo de referencia (2,21) o tipo adicional que teñan pactado as partes. Se o tipo de xuro resultase con varios decimais, arrendondarase ata a máis próxima vixésima parte do punto.
-Préstamos dos convenios Pemes 1999, 2000, 2001, 2002-2003 e do convenio de apoio financeiro ó sector pesqueiro de Galicia: 3,35%. No caso de que o tipo adicional sexa inferior a 1,15 puntos, o tipo de xuro que se vai aplicar será o resultado de engadirlle ó tipo de referencia (2,224) o tipo adicional que teñan pactado as partes. Se o tipo
de xuro resultase con varios decimais, arrendondarase ata a máis próxima vixésima parte do punto.
Segundo.-As entidades financeiras deberanlles comunicar ós beneficiarios dos préstamos subvencionados a variación do tipo de xuro.
Santiago de Compostela, 4 de decembro de 2003.
José Antonio Orza Fernández
Presidente do Instituto Galego de Promoción
Económica
RESOLUCIÓN do 2 de decembro de 2003 pola que se fai pública a ampliación do límite de crédito dispoñible para o ano 2004 do Programa de mellora competitiva da PEME. Proxectos baseados nun diagnóstico. Subvención a fondo perdido.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/12/2003

As bases reguladoras das axudas do Instituto Galego de Promoción Económica publicadas mediante resolución da directora xeral do Igape do 13 de xullo de 2001 (DOG nº 142, do 23 de xullo), para o programa de apoio á continuidade e mellora competitiva da PEME galega, prevé o establecemento de compromisos plurianuais dentro dos límites autorizados.
Con data do 27 de decembro, o Parlamento de Galicia aprobou os orzamentos xerais da Comunidade Autónoma de Galicia para o ano 2003, publicados mediante Lei 6/2002 (DOG nº 251, do 30 de decembro de 2002). Por outra parte, o Consello
da Xunta de Galicia na súa reunión do 20 de marzo de 2003 autorizou os límites de plurianualidades do Instituto Galego de Promoción Económica.
Analizadas as necesidades de fondos e co obxecto de dar resposta ós proxectos faise necesario amplia-lo límite de crédito reservado.
Polo que antecede,
RESOLVO:
Facer público, de acordo co importe que se relaciona a continuación, a ampliación do límite de crédito dispoñible para o ano 2004 do Programa de mellora competitiva da PEME. Proxectos baseados nun diagnóstico. Subvención a fondo perdido, quedando co límite seguinte:
Partida
orzamentaria
Finalidade
Límite dispoñible
2004 A
02.02-11/01/01
Programa de mellora competitiva da PEME. Proxectos baseados nun diagnóstico. Subvención a fondo perdido.
852.500
Santiago de Compostela, 2 de decembro de 2003.
Margarita Rodríguez Rama
Directora xeral do Instituto Galego de Promoción
Económica
RESOLUCIÓN do 28 de novembro de 2003 pola que se modifican as bases reguladoras das axudas ós proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/12/2003

O Consello de Dirección do Igape, na súa reunión do 29 de outubro de 2003, aprobou unha modificación das bases reguladoras das axudas ós proxectos empresariais de investimento permitindo o incremento da subvención a aqueles proxectos que aínda non correspondendo a unha primeira implantación da empresa en Galicia, desenvolvan actividades que sexan intensivas en emprego altamente especializado (Resolución do 14 de novembro de 2003, DOG nº 227, do 21 de novembro).
As características destes proxectos, nos que prima o índice de emprego sobre o importe de investimento subvencionable aconsellan introduci-la previsión nas bases reguladoras de que o Consello de Dirección do Igape poida autoriza-la concesión de subvención
para aqueles proxectos que non acaden o importe de investimento subvencionable mínimo de 600.000 euros establecido con carácter xeral.
Por todo o anterior, e de conformidade coas facultades que teño conferidas
DISPOÑO:
Artigo único.-Publica-la seguinte modificación das bases do programa de axuda ós proxectos empresariais de investimento, acordada polo Consello de Dirección do Igape na súa reunión do 26 de novembro de 2003, quedando redactada como segue a letra c) do número 4 da base 3ª:
«3.4 c) Excepciona-lo requisito de investimento subvencionable mínimo superior a 600.000 euros cando a nova iniciativa empresarial se encadre nunha actividade considerada intensiva en emprego, non sendo necesario que o proxecto sexa de primeira implantación na Comunidade Autónoma de Galicia».
Esta disposición entrará en vigor o día seguinte á súa publicación no Diario Oficial de Galicia, estendendo a súa eficacia a aqueles expedientes en tramitación, pendentes de resolución.
Santiago de Compostela, 28 de novembro de 2003.
Margarita Rodríguez Rama
Directora xeral do Instituto Galego de Promoción
Económica
CORRECCIÓN de erros.-Orde do 19 de novembro do 2003 pola que se publica a equivalencia dos cursos de linguaxe administrativa galega organizados pola Fundación Pública Escola Galega de Administración Sanitaria (FEGAS) desde o ano 1998 ó 2002 e os programados para o ano 2003, incluídos nos acordos de formación continua nas administracións públicas (AFCAP).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/12/2003

Advertidos erros na devandita orde publicada no DOG nº 230, do 26 de novembro de 2003, cómpre face-las seguintes correccións:
No artigo 2º, onde di: «dos anos 1998 ó 2003», debe dicir: «do ano 2000 ó 2003».
No artigo 3º, onde di: «asine», debe dicir: «asinou».
No anexo I, onde di: «...realizados entre os anos 1998-2002», debe dicir: «... realizados entre os anos 1998-2003».
No anexo II, onde di: «Cursos de linguaxe administrativa galega programados para o ano 2003», debe dicir: «Cursos de linguaxe administrativa galega realizados entre os anos 2000-2003», e na fila número sete, columna terceira, onde di: «Xerencia de Atención Primaria da Coruña», debe dicir: «Xerencia de Atención Primaria da Coruña-Ferrol»; na columna cuarta, da mesma fila, onde di: «25, 26, 27, 28 de abril, 2, 3, 4, 5, de maio», debe dicir: «3, 4, 5, 6, 10, 11, 12, 13 de abril», e na columna quinta, da citada fila sétima, onde di: «"A Coruña», debe dicir «Ferrol».
DECRETO 431/2003, do 27 de novembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da conexión da A-52 co polígono de San Cibrao das Viñas. (Clave OU/00/87.3).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 12/12/2003

Con data do 24 de novembro de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado da conexión da A-52 co polígono de San Cibrao das Viñas. Clave: OU/00/87.3
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia, na súa reunión do día vintesete de novembro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da conexión da A-52 co polígono de San Cibrao das Viñas. Clave: OU/00/87.3.
Santiago de Compostela, vintesete de novembro de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas e Vivenda
ORDE do 4 de decembro de 2003 pola que se establece o prazo para a presentación de solicitudes de axudas a investimentos no ámbito da acuicultura para o exercicio 2004 e se particulariza o seu importe global máximo, tramitada como expediente anticipado de gasto.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 10/12/2003

A Orde do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña (DOG nº 150, do 3 de agosto), modificada polas ordes do 1 de decembro de 2000 (DOG nº 49, do 9 de marzo de 2001) e do 26 de novembro de 20002, que as fai extensivas á concesión de axudas no ámbito da acuicultura en augas continentais (DOG nº 231, do 29 de novembro), establece no seu artigo 4 que nos exercicios sucesivos da vixencia do actual Programa Operativo IFOP 2000-2006 as axudas outorgaranse con cargo ás aplicacións orzamentarias que para esta mesma finalidade se deter
minen na Lei de orzamentos xerais da Comunidade Autónoma de Galicia do ano correspondente.
Así mesmo, dispón no seu artigo 15 que para cada anualidade o prazo de presentación de solicitudes corresponderase co mes de decembro do ano inmediatamente anterior.
A Lei de orzamentos xerais da Comunidade Autónoma para o ano 2003 prevé que o prazo de presentación de solicitudes das axudas non será inferior a corenta días hábiles.
Aprobado polo Consello da Xunta de Galicia o proxecto de Lei de orzamentos da Comunidade Autónoma para o vindeiro exercicio orzamentario, procede establece-lo importe global máximo para a concesión destas axudas no exercicio de 2004.
Por todo o exposto esta consellería,
DISPÓN:
Artigo 1º
O prazo de presentación de solicitudes de axuda ó abeiro da Orde do 26 de xullo de 2000 pola que
se establecen as bases reguladoras aplicables á concesión de axudas a investimentos no ámbito da acuicultura (DOG nº 150, do 3 de agosto), modificada polas ordes do 1 de decembro de 2000 (DOG nº 49, do 9 de marzo de 2001) e do 26 de novembro de 2002 (DOG nº 231, do 29 de novembro), para o exercicio orzamentario 2004 abranguerá desde o 1 de decembro de 2003 ata o 31 de xaneiro de 2004, ambos incluídos.
Artigo 2º.-As axudas outorgaranse con cargo á aplicación orzamentaria 12.02.721B.771.1, que figura dotada no proxecto de Lei de orzamentos da Comunidade Autónoma de Galicia para 2004, e ata un importe máximo de 4.439.609,50 euros.
En todo caso, e de conformidade co disposto na Orde do 11 de febreiro de 1998 (DOG nº 33, do 19 de febreiro), sobre tramitación anticipada de expedientes de gasto, o gasto que se proxecta queda condicionado á existencia de crédito axeitado e suficiente nos orzamentos xerais da Comunidade Autónoma de Galicia para 2004.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de decembro de 2003.
Enrique César López Veiga
Conselleiro de Pesca e Asuntos Marítimo
RESOLUCIÓN do 2 de decembro de 2003 pola que se modifica a solicitude de cobramento ó abeiro do convenio de colaboración entre o Instituto Galego de Promoción Económica e a Consellería de Cultura, Comunicación Social e Turismo para a posta en marcha de medidas de apoio e incentivo á modernización de establecementos de hostalería en determinadas zonas da Costa da Morte especialmente afectadas pola catástrofe do petroleiro Prestige.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/12/2003

Mediante Resolución do 25 de marzo de 2003 fíxose público o contido do convenio de colaboración entre o Igape e a Consellería de Cultura, Comunicación Social e Turismo para a posta en marcha de medidas de apoio e incentivo á modernización de establecementos de hostalería en determinadas zonas da Costa da Morte especialmente afectadas pola catástrofe do petroleiro Prestige (DOG nº 63, do 31 de marzo).
Revisado o texto deste convenio e salvo as peculiaridades establecidas nel, a presentación das soli
citudes, tramitación dos expedientes, recursos, obrigas dos beneficiarios, incidencias no proxecto, xustificación, aboamento das subvencións, incumprimento, incompatibilidades, control das axudas, restriccións ó dereito ó acceso a arquivos e rexistros e sentido do silencio administrativo seguirán a regulación establecida nas bases 8ª á 23ª reguladoras das axudas do Igape para a continuidade e mellora competitiva da PEME galega (DOG nº 142, do 23 de xullo).
No texto destas bases reguladoras, en concreto no anexo V (solicitude de cobramento), especifícase a necesidade de acredita-lo pagamento das actuacións subvencionadas a través de medios de pagamento emitidos por entidades financeiras.
Observando que, con carácter xeral, para cubrir gastos de menor contía os solicitantes efectúan pagamentos en efectivo.
Considerando que pagamentos de escasa contía poden xustificarse mediante outros medios admitidos en dereito como xustificantes da recepción do pagamento das facturas emitidas polos provedores.
Por todo o anterior, e de conformidade coas facultades que teño conferidas,
DISPOÑO:
Único.-Publica-la modificación, acordada polo Consello de Dirección do Igape na súa reunión do 26 de novembro de 2003, da solicitude de cobramento, anexo V, para as axudas presentadas ó abeiro do convenio de colaboración entre o Igape e a Consellería de Cultura, Comunicación Social e Turismo para a posta en marcha de medidas de apoio e incentivo á modernización de establecementos de hostalería en determinadas zonas da Costa da Morte especialmente afectadas pola catástrofe do petroleiro Prestige, adaptándoo á natureza da subvención e admitindo como xustificantes de pagamento os efectuados en efectivo non superiores a 3.000 euros con xustificante de recepción asinado polo provedor, quedando o dito anexo V tal e como se une a esta resolución.
Esta resolución entrará en vigor o día seguinte á súa publicación no Diario Oficial de Galicia e será de aplicación a tódolos expedientes pendentes de pagamento polo Igape a esa data.
Santiago de Compostela, 2 de decembro de 2003.
Margarita Rodríguez Rama
Directora xeral do Institugo Galego
de Promoción Económica
ORDE do 28 de novembro de 2003 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 12/12/2003

Por Orde do 10 de marzo de 2003 (DOG nº 62, do 28 de marzo), a Consellería de Xustiza, Interior e Administración Local anunciou medidas de apoio á policía local de Galicia, consistentes na cesión de vehículos especialmente preparados para o exercicio das súas funcións.
A teor do disposto na disposición adicional desta orde, na que se establecía que a achega compensatoria realizada polos beneficiarios segundo o disposto no artigo 6.2º a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos,
RESOLVO:
Primeiro.-Conceder con cargo á aplicación 13.05.624.0, programa 123.A, dos orzamentos xerais da Comunidade Autónoma de Galicia para 2003, a cesión en propiedade dun vehículo equipado para uso da policía local ós seguintes concellos:
* Marca e modelo: turismo Seat Córdoba Stella 1.9 TDI.
Concello destinatario
Número de bastidor
Coristanco
VSSZZZ6LZ4R112206
Melide
VSSZZZ6LZ4R112251
Miño
VSSZZZ6LZ4R112822
Sada
VSSZZZ6LZ4R112827
Burela
VSSZZZ6LZ4R114250
Moaña
VSSZZZ6LZ4R144265
O Grove
VSSZZZ6LZ4R114275
* Marca e modelo: motocicleta Piaggio, Hexagon GT 250.
Concello destinatario
Número de bastidor
Ortigueira
ZAPM1400001003663
Teo
ZAPM1400001003712
Celanova
ZAPM1400001003733
A Estrada
ZAPM1400001003734
Segundo.-Notifica-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante acta subscrita polo secretario xeral desta consellería ou funcionario en que delegue, debendo constar nela o acordo de cesión e a aceptación do cesionario, segundo establece o artigo 96 bis do Decreto 50/1989, do 9 de marzo, polo que se aproba o regulamento para a execución da Lei 3/1985, do 12 de abril, do patrimonio da Comunidade Autónoma galega.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 28 de novembro de 2003.
Jesús Carlos Palmou Lorenzo
Conselleiro de Xustiza, Interior e Administración Local
ORDE do 25 de novembro de 2003 pola que se crea un ficheiro automatizado de datos de carácter persoal existentes na Consellería de Emigración.
CONSELLERÍA DE EMIGRACIÓN — III. OUTRAS DISPOSICIÓNS — 12/12/2003

O artigo 20 da Lei orgánica 15/1999, do 13 de decembro, de protección de datos de carácter persoal (BOE nº 298, do 14 de decembro), especifícase que a creación, modificación ou supresión dos ficheiros das administracións públicas só se poderán facer por medio da disposición xeral correspondente.
Na súa virtude, a Consellería de Emigración
DISPÓN:
Primeiro.-Mediante esta orde a Consellería de Emigración crea o ficheiro especificado no anexo, que contén a información esixida no artigo 20.2º da Lei orgánica 15/1999, do 13 de decembro, de protección de datos de carácter persoal para as disposicións de creación dos ficheiros.
Segundo.-O titular do órgano responsable deste ficheiro adoptará as medidas de xestión e organización que sexan necesarias, asegurando a confidencialidade, os dereitos e as obrigas recoñecidos na Lei orgánica 15/1999, do 13 de decembro.
Terceiro.-Os datos de carácter persoal, rexistrados no ficheiro da Consellería de Emigración ó que se refire o anexo, só serán utilizados para os fins expresamente previstos e por persoal debidamente autorizado.
Cuarto.-Os datos só poderán ser cedidos nos supostos expresamente previstos pola lei.
ANEXO
Ficheiro de nova creación da Consellería de Emigración.
ePOSTAL, sistema de envío de postais.
a) Finalidade do ficheiro e uso previsto: galegos ou descendentes de galegos que acoden voluntariamente ás comunidades galegas no exterior co fin de enviar unha postal a algún familiar en España sen ningún custo. Envíanlle telematicamente ó responsable do ficheiro a información necesaria para realiza-lo envío e este, unha vez recibida, encárgase de remitírllelo por vía postal ós destinatarios.
Ademais, os datos persoais facilitados polo usuario poderán ser utilizados para a realización de estatísticas, exposicións fotográficas e outras difusións relacionadas coa emigración galega.
b) Persoas ou colectivos afectados: galegos ou descendentes de galegos que acoden voluntariamente ás comunidades galegas no exterior e queren enviar unha postal a algún familiar en España sen ningún custo.
c) Medidas de seguridade con indicación do nivel esixible: básico.
d) Estructura básica: base de datos.
e) Tipos de datos:
-Datos de carácter identificativo: DNI, nome e apelidos, enderezo postal e electrónico, fotografía.
f) Órgano responsable do ficheiro:
-Secretaría Xeral.
-Consellería de Emigración.
g) Os dereitos de acceso, rectificación, cancelación e oposición de datos que constan no ficheiro poderanse exercer, se é o caso, ante a unidade ou dependencia responsable do ficheiro, sita na rúa Os Basquiños, número 2, 15704 Santiago de Compostela.
h) Procedemento de recollida de datos: transmisión electrónica.
i) Cesións previstas: ningunha.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 25 de novembro de 2003.
Aurelio Miras Portugal
Conselleiro de Emigración
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Resolución do 16 de outubro de 2003 pola que se adxudican as axudas correspondentes ó Programa de Tecnoloxías da Información e das Comunicacións convocadas no anexo VI, da Orde do 29 de abril de 2002 (Diario Oficial de Galicia do 15 de maio) e na Orde do 28 de febreiro de 2003 (Diario Oficial de Galicia do 13 de marzo).
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 10/12/2003

Advertido erro na devandita resolución publicada no Diario Oficial de Galicia, número 206, do xoves
23 de outubro de 2003, cómpre face-la seguinte corrección:
DECRETO 430/2003, do 27 de novembro, polo que se desafecta do dominio público un inmoble, edificio da Casa da Xuventude de Cuntis (Pontevedra) situado na estrada de circunvalación.
CONSELLERÍA DE ECONOMÍA E FACENDA — III. OUTRAS DISPOSICIÓNS — 12/12/2003

A Comunidade Autónoma de Galicia, en virtude do Real decreto 3434/1982 (BOE nº 235, do 1 de outubro), sobre transferencias de funcións e servicios da Administración do Estado á Comunidade Autónoma de Galicia en materia de cultura, integrou no seu patrimonio o edificio da Casa da Xuventude de Cuntis (Pontevedra) situado na estrada de circunvalación.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título. Neste sentido a Consellería de Familia, Xuventude e Voluntariado, que ten adscrito o ben, informou favorablemente a súa desafectación. Segundo o anterior foi tramitado pola Consellería de Economía e Facenda o expediente de desafectación do dominio público do ben de referencia.
Por todo isto, por proposta do conselleiro de Economía e Facenda e logo da deliberación do Consello da Xunta de Galicia na súa reunión do día vintesete de novembro de dous mil tres,
DISPOÑO:
Artigo 1º
Desaféctase do dominio público o ben descrito a continuación:
Inmoble situado na estrada de circunvalación, s/n, no municipio de Cuntis (Pontevedra); que ten unha superficie construída aproximada de 274 m Inscrito no Rexistro da Propiedade de Caldas de Reis a favor da Comunidade Autónoma de Galicia como predio nº 8644, folio 106, libro 120, tomo 689, inscrición 3ª.
Artigo 2º
O inmoble anteriormente descrito adquire natureza patrimonial.
Santiago de Compostela, vintesete de novembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 17 de setembro de 2003, conxunta da Consellería de Innovación, Industria e Comercio e da Consellería de Sanidade, pola que se convocan axudas de investigación en establecementos sanitarios públicos da Comunidade Autónoma de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/12/2003

Producido error na publicación da devandita orde no Diario Oficial de Galicia número 186, do xoves 25 de setembro de 2003, ó facelo baixo o epígrafe de «Consellería de Innovación, Industria e Comercio», debe advertirse que o epígrafe que lle corresponde é o de «Consellería da Presidencia, Relacións Institucionais e Administración Pública», ó se tratar dunha orde conxunta de dúas consellerías.
DECRETO 433/2003, do 27 de novembro, polo que se resolve o expediente de deslindamento entre os termos municipais de Cerdedo e Cotobade.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 16/12/2003

O Concello de Cerdedo solicitou do Instituto Xeográfico Nacional o deslindamento da liña límite municipal co concello de Cotobade, no tramo comprendido entre os marcos primeiro e sétimo.
Tramitado o expediente de acordo co procedemento establecido na Lei 5/1997, do 22 de xullo, de Administración local de Galicia e no Real decreto 1690/1986, do 11 de xullo, do regulamento de poboación e demarcación territorial das entidades locais, o Instituto Xeográfico Nacional emitiu un informe con data do 2 de outubro de 2000, presentando alegacións a este ámbolos dous concellos.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflictos que poidan suscitarse entre municipios en relación co deslindamento dos seus termos serán resoltos polo Consello da Xunta de Galicia, logo de informes do Instituto Xeográfico Nacional, da deputación provincial e da Comisión Galega de Delimitación Territorial e logo de dictame do Consello Consultivo de Galicia.
Por proposta do conselleiro de Xustiza, Interior e Administración Local, de acordo co dictame do Consello Consultivo de Galicia e logo de delibe
ración do Consello da Xunta de Galicia, na súa reunión do día vintesete de novembro de dous mil tres,
DISPOÑO:
Primeiro.-Resolve-la cuestión suscitada entre os concellos de Cerdedo e Cotobade, sobre o deslindamento dos seus termos municipais, no sentido de considerar como válida a liña límite xurisdiccional que se describe na acta de deslindamento do 16 de agosto de 1939, e se reflicte no Mapa Topográfico Nacional a escala 1:25.000 do Instituto Xeográfico Nacional, segundo figura no anexo deste decreto.
Segundo.-Esta resolución entrará en vigor o día seguinte ó da súa publicación no Diario Oficial de Galicia.
Contra esta resolución, que esgota a vía administrativa, poderán os interesados interpoñer potestativamente recurso de reposición perante o Consello da Xunta de Galicia, no prazo dun mes, contado desde o día seguinte ó da súa publicación; ou ben, recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución, sen prexuízo de que poidan interpoñer calquera outro recurso que coiden oportuno.
Santiago de Compostela, vintesete de novembro de dous mil tres.
Manuel Fraga Iribarne
Presidente
Jesús Palmou Lorenzo
Conselleiro de Xustiza, Interior e Administración
Local
DECRETO 429/2003, do 5 de decembro, polo que se acorda o sometemento a arbitraxe dos conflictos que poidan derivarse dos contratos de préstamo co Banco de Desenvolvemento do Consello de Europa.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/12/2003

A Comunidade Autónoma de Galicia ten prevista a formalización dunha operación de préstamo co Banco de Desenvolvemento do Consello de Europa (en diante CEB) para financiar diferentes investimentos incluídos no plan de dinamización económica de Galicia.
O CEB é o principal instrumento da política de solidariedade levada a cabo polo Consello de Europa. O método que utiliza para a realización dos seus proxectos, prioritariamente de axuda ós refuxiados e os inmigrantes así como de axuda ás rexións sacudidas por catástrofes naturais e ecolóxicas, é a concesión de préstamos nas condicións financeiras máis favorables. No regulamento de préstamos do CEB esíxese que na resolución de conflictos respecto ós préstamos concedidos polo banco, as partes se sometan a arbitraxe.
A Lei 36/1988, do 5 de decembro, de arbitraxe, permite que as persoas naturais ou xurídicas poidan someter, logo de convenio, á decisión dun ou varios árbitros as cuestións litixiosas xurdidas ou que poidan xurdir, en materias da súa libre disposición conforme dereito.
A Administración autonómica de Galicia, suxeita para a adopción de decisións ós procedementos legalmente previstos, debe adaptarse neste caso ó disposto no artigo 22.1º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, que esixe a forma de decreto acordado pola Xunta de Galicia para someter a arbitraxe as contendas que se susciten sobre os dereitos da facenda da Comunidade Autónoma.
En consecuencia, por proposta do conselleiro de Economía e Facenda, logo de deliberación do Consello da Xunta de Galicia na súa reunión do día cinco de decembro de dous mil tres,
DISPOÑO:
Artigo único.
1. Acórdase o sometemento a arbitraxe de dereito, nos termos establecidos na Lei 36/1988, do 5 de decembro, co compromiso expreso de cumpri-la decisión que se adopte, de cantas cuestións relativas ós dereitos da facenda da Comunidade Autónoma de Galicia poidan suscitarse en relación cos contratos de préstamo co Banco de Desenvolvemento do Consello de Europa.
2. O procedemento arbitral será o recollido no capítulo 4º do Regulamento de préstamos do Banco de
Desenvolvemento do Consello de Europa, documento ó que se remiten os contratos de préstamo da mencionada entidade.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, cinco de decembro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 25 de novembro de 2003 pola que se ordena publica-la decisión do xurado do premio Elías Valiña ó esforzo revitalizador e promocional do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/12/2003

Por Orde do 10 de abril de 2003 (DOG nº 90, do luns, 12 de maio) convocouse o Premio Elías Valiña ó esforzó revitalizador e promocional do Camiño de Santiago, co fin de recoñecer e recompensa-los méritos de todas aquelas institucións, asociacións ou entidades culturais que dediquen unha parte significativa da súa actividade á revitalización e promoción do Camiño de Santiago, contribuíndo así ó coñecemento e divulgación do significado histórico, relixioso e cultural da Ruta Xacobea.
O artigo 4 da citada orde establece que o premio será outorgado por un xurado presidido polo conselleiro de Cultura, Comunicación Social e Turismo ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados polo comité, as institucións, aso
ciacións culturais, padroados ou fundacións que resultasen gañadores nas anteriores convocatorias e os presidentes das entidades inscritas no Rexistro de Entidades de Promoción do Camiño de Santiago cos números 25, 26, 27 e 28.
De acordo co citado artigo 4, as decisións do xurado serán inapelables e daranse a coñecer mediante publicación no DOG e por comunicación directa ó galardoado.
Por todo isto
RESOLVO:
Artigo único.-Ordeno publica-la decisión do xurado do Premio Elías Valiña ó esforzo revitalizador e promocional do Camiño de Santiago.
O citado xurado, reunido en Santiago de Compostela o día 22 de novembro de 2003, acordou concede-lo Premio Elías Valiña ó esforzo revitalizador e promocional do Camiño de Santiago, ó proxecto presentado por La Cofradía del Santo de Santo Domingo de la Calzada (La Rioja).
Santiago de Compostela, 25 de novembro de 2003.
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Orde do 21 de novembro de 2003 pola que se convoca o réxime de concesión de axudas para a substitución de guindastres-torre desmontables para obras na Comunidade Autónoma de Galicia, no ano 2004, de acordo coas bases reguladoras establecidas no anexo V da Orde do 11 de marzo de 2002, publicadas no Diario Oficial de Galicia número 55, do 18 de marzo, e número 77, do 22 de abril.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 16/12/2003

Advertido erro na devandita orde, publicada no DOG, nº 237, do venres 5 de decembro de 2003, cómpre face-la seguinte corrección:
Na páxina 14.983 no artigo 3º, actuacións subvencionables, onde di: «...instaladas polo menos nunha ocasión antes do 8 de abril.»; debe dicir: «...instaladas polo menos nunha ocasión antes do 8 de abril de 1997.»
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 10 de decembro de 2003, da Dirección Xeral de Xustiza, pola que se anuncia a exposición pública das listas definitivas das solicitudes admitidas e excluídas dos programas correspondentes ás axudas do fondo de acción social do ano 2003 para o persoal ó servicio da Administración de xustiza destinado na Comunidade Autónoma de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 19/12/2003

Rematados os traballos do reparto do fondo de acción social para o ano 2003 e de conformidade co establecido nos puntos 6 e 7 do acordo da comisión paritaria de acción social sobre os criterios de reparto do fondo de acción social para o exercicio 2003 para o persoal ó servicio da Administración de xustiza nesta Comunidade Autónoma, ó que se lle deu publicidade por Resolución do 7 de maio de 2003 da Dirección Xeral de Xustiza (DOG nº 104, do 30 de maio), e unha vez transcorrido o prazo de alegacións previsto no punto segundo da Resolución do 2 de outubro de 2003 pola que se anunciaba a exposición pública das listas provisionais (DOG nº 196, do 9 de novembro), esta dirección xeral
DISPÓN:
Primeiro.-Aprobar e darlles publicidade ás listas definitivas das solicitudes admitidas e excluídas correspondentes ós programas I, II e III: axuda fillos e estudios fillos, estudios funcionarios e axuda minusválidos respectivamente, que estarán expostas no taboleiro de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servicio de Xerencia.
Segundo.-Que a contía do programa I verase incrementada polos sobrantes do programa II e III.
Terceiro.-Contra esta resolución que esgota a vía administrativa poderán presentar recurso potestativo de reposición ante o director xeral de Xustiza no prazo dun mes, ou ser impugnada directamente ante o Xulgado do Contencioso-Administrativo competente no prazo de dous meses, ámbolos dous prazos contados a partir do día seguinte ó da publicación desta resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común e artigos 14, 25 e 46 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 10 de decembro de 2003.
Juan José Martín Álvarez
Director xeral de Xustiza
CORRECCIÓN de erros.-Orde do 2 de decembro de 2003 pola que se resolve a concesión de Premios Fin de Carreira da Comunidade Autónoma de Galicia para os alumnos que remataron os seus estudios universitarios no ano 2003 nas universidades do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/12/2003

Advertido erro na devandita orde publicada no DOG nº 243, do martes 16 de decembro de 2003, cómpre face-la seguinte corrección:
Na páxina 15.414, o anexo da parte superior que empeza en «D-MEM: MESTRE EDUCACIÓN MUSICAL» (pertence á Universidade de Santiago de Compostela) e que remata en «E-CAM: ENXEÑERÍA DE CAMIÑOS, CANAIS E PORTOS» (pertence á Universidade da Coruña); debe ir na parte inferior da folla. De igual maneira o anexo da parte inferior que empeza en «E-INF: ENXEÑERÍA DE INFORMÁTICA» (pertence á Universidade da Coruña) e que remate en «ET-ALI: ENXª. TÉC. AGRÍCOLA, ESPEC. EN IND. AGR. E ALIMENTARIA» (pertence á Universidade de Vigo); debe ir na parte superior da folla.
DECRETO 437/2003, do 11 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado de acondicionamento da estrada AC-414 Carballo-Malpica de Bergantiños, treito Carballo-Buño. (Clave AC/03/010.01.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/12/2003

Con data do 9 de decembro de 2003, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado de acondicionamento da estrada AC-414 Carballo-Malpica de Bergantiños, treito Carballo-Buño (clave AC/03/010.01.1).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas, e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto, e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día once de decembro de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado de acondicionamento da estrada AC-414 Carballo-Malpica de Bergantiños, treito: Carballo-Buño (clave AC/03/010.01.1).
Santiago de Compostela, once de decembro de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial,
Obras Públicas e Vivenda